CELEX: 32015D1353
Language: lv
Date: 2015-08-03 00:00:00
Title: Komisijas Īstenošanas lēmums (ES) 2015/1353 (2015. gada 3. augusts), ar ko Lēmuma 2007/777/EK II pielikumā to trešo valstu vai to daļu sarakstā, no kurām atļauts Savienībā ievest gaļas produktus un apstrādātus kuņģus, pūšļus un zarnas, saistībā ar augsti patogēno putnu gripu groza ierakstu par Dienvidāfriku (izziņots ar dokumenta numuru C(2015) 5290) (Dokuments attiecas uz EEZ)

5.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 208/36
            
         KOMISIJAS ĪSTENOŠANAS LĒMUMS (ES) 2015/1353
   (2015. gada 3. augusts),
   ar ko Lēmuma 2007/777/EK II pielikumā to trešo valstu vai to daļu sarakstā, no kurām atļauts Savienībā ievest gaļas produktus un apstrādātus kuņģus, pūšļus un zarnas, saistībā ar augsti patogēno putnu gripu groza ierakstu par Dienvidāfriku
   
      
         (izziņots ar dokumenta numuru C(2015) 5290)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 1. punkta pirmo daļu un 4. punktu un 9. panta 4. punkta c) apakšpunktu,
   tā kā:
   
               (1)
            
            
               Komisijas Lēmumā 2007/777/EK (2) ir izklāstīti dzīvnieku veselības un sabiedrības veselības noteikumi gaļas produktu un apstrādātu kuņģu, pūšļu un zarnu (“preces”) importam un uzglabāšanai Savienībā un pārvadāšanai tranzītā caur to.
            
         
               (2)
            
            
               Lēmuma 2007/777/EK II pielikuma 2. un 3. daļā ir uzskaitītas tās trešās valstis vai to daļas, no kurām atļauts ievest preces Savienībā, ja tām precēm ir veikta attiecīgā apstrāde, kā izklāstīts minētā pielikuma 4. daļā.
            
         
               (3)
            
            
               Dienvidāfrika Lēmuma 2007/777/EK II pielikuma 2. un 3. daļā ir norādīta kā trešā valsts, no kuras visas teritorijas ir atļauts Savienībā importēt un tranzītā caur to pārvadāt preces, kas iegūtas no mājputniem, saimniecībās audzētiem medījamiem putniem, skrējējputniem un savvaļas medījamiem putniem.
            
         
               (4)
            
            
               Pēc augsti patogēnās H5N2 apakštipa putnu gripas uzliesmojumiem Dienvidāfrikas teritorijā 2011. gada aprīlī ar Komisijas Īstenošanas regulu (ES) Nr. 536/2011 (3) tika grozīts Lēmums 2007/777/EK nolūkā nodrošināt, lai visas iepriekšminētās preces būtu atļauts ievest no Dienvidāfrikas Savienībā tikai pēc apstrādes “D”, kā izklāstīts Lēmuma 2007/777/EK II pielikuma 4. daļā, kas paredz iespējamo vīrusa inaktivēšanu attiecīgajā precē. Turklāt saistībā ar šīs slimības situācijas attīstību tika pieņemta Komisijas Īstenošanas regula (ES) Nr. 991/2011 (4) un (ES) Nr. 110/2012 (5).
            
         
               (5)
            
            
               Dienvidāfrika 2015. gada 2. martā iesniedza informāciju par statusu attiecībā uz augsti patogēno putnu gripu un pasludināja visu savu teritorija par minētās slimības neskartu.
            
         
               (6)
            
            
               Komisija tagad šo informāciju ir izvērtējusi. Pamatojoties uz minēto novērtējumu, kā arī garantijām, ko sniegusi Dienvidāfrika, lai ņemtu vērā labvēlīgo epidemioloģisko situāciju, ir lietderīgi grozīt noteikto režīmu precēm, uz kurām attiecas Lēmums 2007/777/EK.
            
         
               (7)
            
            
               Tādēļ būtu attiecīgi jāgroza Lēmuma 2007/777/EK II pielikuma 2. un 3. daļa.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/777/EK II pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2015. gada 3. augustā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 18, 23.1.2003., 11. lpp.
   
   
      (2)  Komisijas 2007. gada 29. novembra Lēmums 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (OV L 312, 30.11.2007., 49. lpp.).
   
      (3)  Komisijas 2011. gada 1. jūnija Īstenošanas regula (ES) Nr. 536/2011, ar ko groza Lēmuma 2007/777/EK II pielikumu un Regulas (EK) Nr. 798/2008 I pielikumu attiecībā uz Dienvidāfrikas ierakstiem trešo valstu vai to daļu sarakstā (OV L 147, 2.6.2011., 1. lpp.).
   
      (4)  Komisijas 2011. gada 5. oktobra Īstenošanas regula (ES) Nr. 991/2011, ar ko groza Lēmuma 2007/777/EK II pielikumu un Regulas (EK) Nr. 798/2008 I pielikumu attiecībā uz ierakstiem par Dienvidāfriku trešo valstu vai to daļu sarakstā attiecībā uz augstas patogenitātes putnu gripu (OV L 261, 6.10.2011., 19. lpp.).
   
      (5)  Komisijas 2012. gada 9. februāra Īstenošanas regula (ES) Nr. 110/2012, ar ko groza Lēmuma 2007/777/EK II pielikumu un Regulas (EK) Nr. 798/2008 I pielikumu attiecībā uz ierakstiem par Dienvidāfriku trešo valstu vai to daļu sarakstā (OV L 37, 10.2.2012., 50. lpp.).
   
      PIELIKUMS
      Lēmuma 2007/777/EK II pielikumu groza šādi:
      
                  1)
               
               
                  pielikuma 2. daļā ierakstu par Dienvidāfriku aizstāj ar šādu:
                  
                              “ZA
                           
                           
                              Dienvidāfrika
                           
                           
                              C
                           
                           
                              C
                           
                           
                              C
                           
                           
                              A
                           
                           
                              D
                           
                           
                              A
                           
                           
                              A
                           
                           
                              C
                           
                           
                              C
                           
                           
                              A
                           
                           
                              A
                           
                           
                              D
                           
                           
                              XXX”
                           
                        
            
                  2)
               
               
                  pielikuma 3. daļā ierakstu par Dienvidāfriku aizstāj ar šādu:
                  
                              “ZA
                           
                           
                              Dienvidāfrika
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX
                           
                        
                              Dienvidāfrika ZA-1
                           
                           
                              E
                           
                           
                              E
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              E
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX”